
Pădurile României ajung să fie vândute pentru miliardari din toate 
colțurile Europei. Una dintre cele mai înstărite familii din Suedia 
controlează mii de hectare de teren şi păduri în România. Vorbim 
despre familia magnatului Hans Rausing care are o avere de 12 
miliarde de dolari. Controversatul om de afaceri a murit în 2019, la 
vârsta de 93 de ani, iar afacerile au fost preluate de copiii săi care 
urmăresc acum să cumpere terenuri importante şi bogate din 
toate zonele planetei. 


Suedezul miliardar Hans Rausing şi-a început afacerile în România 
acum mai bine de 20 de ani. A devenit tot mai interesat în ţara 
noastră de preluările succesive de suprafeţe mari şi compacte de 
terenuri care erau deţinute iniţial de investitori italieni. Astfel, la 
sfârşitul anului 2011, multinationala suedeză a magnatului a 
cumpărat o suprafaţă de teren agricol de circa 1.200 ha în Banat. 


În prezent, compania sa agricolă deţine în România 3 ferme 
agricole şi 3 exploataţii forestiere, cu suprafaţă totală de aproape 
20.000 de hectare, din cea mai fertilă zonă a ţării. Anul acesta, 
multinaţionala lui Rausing a cumpărat integral o firmă din 
România care deţinea circa 1.000 de hectare de pădure în comuna 
Siriu, din judeţul Buzău. 


Înainte de finalizarea tranzacţiei, negocierile asupra preţului s-ar fi 
purtat pentru suma de 4.000 euro/hectar. 


În perioada 2008-2020, unul dintre administratorii firmei forestiere 
preluate a fost, conform termene.ro, Ana Maria Ciceală, membru 
în Consiliul General al Municipiului Bucureşti, din partea USR şi 
unul dintre fondatorii partidului. La numirea iniţială, consilierul 
USR l-a înlocuit în funcţie pe tatăl său, lon Ciceală. 


La nivel global, familia suedeză controlează peste 100.000 hectare 
de terenuri agricole şi forestiere, în Argentina, Australia, Letonia, 
Lituania, Noua Zealandă, Peru, Uruguay şi Statele Unite. 

